**PÁLYÁZATI KIÍRÁS**

**Nagytarcsa Község Önkormányzatának 2020. évi**

**kulturális - és sport eseményeinek támogatására**

**A pályázat célja:**

A támogatás a 2020. évben Nagytarcsa település közigazgatási területén megrendezésre kerülő kulturális- és sportesemények finanszírozására nyújtható.

**Pályázók köre:**

Jelen pályázati kiírás keretében pályázni jogosultak a nagytarcsai székhellyel rendelkező civil szervezetek, egyházak, valamint a nemzetiségi önkormányzat.

**A pályázattal igényelt támogatás formája:**

A pályázó szervezet vissza nem térítendő, bruttó támogatásban részesül. A támogatás folyósítására előfinanszírozás formájában, az Együttműködési Megállapodásban rögzített ütemezés szerint kerül sor.

**A pályázatok beadási határideje: január 15.**

A pályázat beadásának feltétele a 2019. évben ezen pályázati rendszer keretében támogatást nyertek számára: az elnyert támogatási összegek 2020. január 31-ig történő pénzügyi elszámolásának és szakmai beszámolójának elfogadása.

**Egy pályázó szervezet egy beadott pályázattal több eseményre is pályázhat. A tervezett rendezvények folyó év március 1. napjától a következő év január utolsó napjáig bonyolíthatók le. A határidőre beérkezett pályázatokat Nagytarcsa Község Önkormányzata formai és szakmai bírálatnak veti alá, amely során az alábbi szempontokat vizsgálja:**

1. A pályázó szervezetnek a pályázat benyújtására való jogosultságát.
2. A pályázat pályázati kiírásnak való megfelelősége.
3. Előnyt jelent a 2018-2019. évben megrendezésre került események referenciája.
4. Szükség esetén a pályázóval történt együttműködések megalapozottsága és megfelelő

dokumentáltsága.

1. A tervezett költségvetés indokoltsága.
2. A vállalt feladatok realitása.
3. Részletes programterv kifejtése eseményenként.
4. Amennyiben releváns, önerő rendelkezésre állása.

A pályázat benyújtása kizárólag személyesen, a felhívás elválaszthatatlan mellékletét képező Pályázati adatlapon (1. sz. melléklet) történhet, amely az Önkormányzat honlapjáról tölthető le. (www.nagytarcsa.hu)

A benyújtott pályázatokról Nagytarcsa Község Önkormányzatának Képviselő-testülete dönt.

A döntéshozó a támogatást a kértnél alacsonyabb összegben is megállapíthatja.

Pozitív támogatói döntés esetén a pályázó szervezet és Nagytarcsa Község Önkormányzata között Együttműködési Megállapodás kerül megkötésre. (2. sz. melléklet)

Kelt: 2019. 12.02.

|  |  |
| --- | --- |
|  | …......................................................Rimóczi Sándor Vilmos sk.polgármester |